stanford-oval/wikipedia huggingface dataset:
קונדינמרקה
מקור השם

השם הוא עיוות שנוצר בתקופת האימפריה הספרדית של שמו המקורי של האזור בתקופה הפרה-קולומביאנית. במקור האזור נקרא "קונטור מרקה" (Kuntur marqa), שמשמעותו היא "קן הקונדור" בשפת צ'יבצ'ה ששימשה את בני המואיסקה המקומיים.
היסטוריה

לאחר קבלת העצמאות של רפובליקת קולומביה הגדולה מהאימפריה הספרדית בתחילת המאה ה-19 היא חולקה למחוזות, ומחוז קונדינמרקה כלל את שטחי קולומביה העתידית. המחוז עצמו חולק לפרובינציות, שאחת מהן הייתה פרובינציית בוגוטה שכללה שטחים דומים לשטחי מחוז קונדינמרקה העתידי. לאחר פיצול הרפובליקה ב-1830 האזור נכלל ברפובליקת גרנדה החדשה; פרובינציית בוגוטה המשיכה להתקיים, אך עד שהרפובליקה הפכה לפדרציה ננגסו ממנה לאורך השנים שטחים רבים.
ב-1857 הרפובליקה הפכה לפדרלית ונוצרה מדינת קונדינמרקה, שכללה שטחים נרחבים במרכז ובמזרח הרפובליקה. ב-1863 הרפובליקה הפכה לארצות הברית של קולומביה והמדינות המקוריות המשיכו להתקיים. ב-1886 ארצות הברית של קולומביה הפכה לרפובליקת קולומביה הלא-פדרלית ונוצר מחוז קונדינמרקה. המחוז חפף לשטחי המדינה שקדמה לו, אך לאורך השנים פוצלו ממנו שטחים שבהם הוקמו מחוזות מטה וויצ'דה.
בוגוטה הייתה חלק מהמחוז עד שב-1954, בתקופת ממשלו של הנשיא גוסטבו רוחאס פיניה, סופחו אליה כמה רשויות מקומיות והיא קיבלה מעמד נפרד של "מחוז מיוחד". בחוקת קולומביה מ-1991 שונה המעמד שלה למעמד של "מחוז הבירה".
כלכלה

כלכלת המחוז מסתמכת בעיקר על כרייה של פחם ומלח בישול וכן על חקלאות, הכוללת גידול קפה, תירס, קנה סוכר, תפוח אדמה, שעורה, חיטה, מניהוט, כותנה, אורז, שעועית ופירות שונים, ועל חליבה. בנוסף יש תעשייה ענפה למדי באזור המטרופולין של בוגוטה, שם נמצאים חלקים משמעותיים מהאוכלוסייה המחוזית.
חלוקה מנהלית

בדומה לחלק גדול ממחוזות קולומביה, יש למחוז חלוקה מנהלית נוספת מלבד החלוקה לרשויות מקומיות והוא מחולק ל-15 פרובינציות (Provincias) כדלהלן:
| שם | שם בספרדית | עיר בירה | מספר רשויות מקומיות |
| --- | --- | --- | --- |
| אלמיידס | Almeidas | צ'וקונטה | 7 |
| אלטו מגדלנה | Alto Magdalena | חירארדוט | 8 |
| באחו מגדלנה | Bajo Magdalena | גואדואס | 3 |
| גואליבה | Gualivá | וייטה | 12 |
| גואביו | Guavio | גצ'טה | 8 |
| מגדלנה סנטרו | Magdalena Centro | סן חואן דה ריוסקו | 7 |
| מדינה | Medina | מדינה | 2 |
| אוריינטה | Oriente | קאקסה | 10 |
| ריונגרו | Rionegro | פצ'ו | 8 |
| סבנה סנטרו | Sabana Centro | סיפקירה | 11 |
| סבנה אוקסידנטה | Sabana Occidente | פקטטיבה | 8 |
| סואצ'ה | Soacha | סואצ'ה | 2 |
| סומפס | Sumapaz | פוסגסוגה | 10 |
| טקנדמה | Tequendama | לה מסה | 10 |
| אובטה | Ubaté | אובטה | 10 |
הערות שוליים

↑  קונדינמרקה באתר האגודה הגאוגרפית של קולומביה (בספרדית).
| מחוזות קולומביה |
| --- | --- | --- |
| מחוז הבירה | בוגוטה |  |
| מחוזות | אטלאנטיקו • אמסונאס • אנטיוקיה • אראוקה • בויאקה • בוליבר • גואאיניה • גואביארה • ואופס • ואיה דל קאוקה • וילה • ויצ'דה • טולימה • לה גואחירה • מגדלנה • מטה • נורטה דה סנטנדר • נריניו • סוקרה • סן אנדרס ופרובידנסיה • סנטנדר • ססאר • פוטומאיו • צ'וקו • קאוקה • קונדינמרקה • קורדובה • קינדיו • קלדס • קסנרה • קקטה • ריסרלדה |  |
| --- | --- |
בקרת זהויות :  GND: 4085371-8  MusicBrainz: 41e03f4c-cecb-418a-b451-fca56c4a047b  NKC: ge628025 
חלוקת המחוז לפרובינציות.
קורטני תורן-סמית

| --- | --- |
תורן-סמית, 2013
תורן-סמית, 2013
 לידה:  8 בנובמבר 1967 (בת 56) סן פרנסיסקו, קליפורניה, ארצות הברית 
 סוגה מועדפת:  קומדיה
 מדינה:  ארצות הברית 
 תקופת הפעילות:  מ-1986
 מקום לימודים:  תיכון טמאלפאייס  Menlo-Atherton High School 
 בן או בת זוג:  Andrew Conrad (2000–2001) 
 מספר צאצאים:  1 
 פרופיל ב-IMDb
 
קורטני ת'ורן-סמית' (באנגלית: Courtney Thorne-Smith; נולדה ב-8 בנובמבר 1967), היא שחקנית אמריקאית. ידועה בעיקר בשל גילום דמויותיהן של אליסון פרקר בסדרת הדרמה "מלרוז פלייס", ג'ורג'יה תומאס בדרמה הקומית "אלי מקביל", שריל בקומדיית המצבים "החיים על פי ג'ים", ובתור לינדזי בסיטקום "שני גברים וחצי".
ביוגרפיה

נולדה בסן פרנסיסקו שבקליפורניה, בתם של וולטר, חוקר שוק המחשבים, ולורה, תרפיסטית, ולה אחות אחת. כאשר הייתה בגן הילדים הופיעה בהצגה "שלגיה ושבעת הגמדים", אז גילתה את אהבתה למשחק. כאשר הייתה בת שבע התגרשו הוריה, והיא התגוררה עם אביה ועם אמה לסירוגין בפרוורים של סן פרנסיסקו. במקביל ללימודיה התיכוניים למדה משחק, והופיעה במחזות תיאטרון. כאשר הצטרפה לגילדת שחקני המסך האמריקנית (SAG) שינתה את שמה לקורטני תורן-סמית, כאשר היא משלבת את השם האמצעי שלה, תורן, שהוא שם נעוריה של אמה, בשם המשפחה שלה.
קריירה

בסמוך לסיום לימודיה התיכוניים לוהקה תורן-סמית לתפקיד בסרט הקולנוע "לוקאס" (1986), קומדיית נעורים טרגית, לצדם של צ'ארלי שין, וינונה ריידר וקורי היים, אז ביטלה את תוכניתה ללמוד באוניברסיטה, ועברה להתגורר בלוס אנג'לס. באותה עת גם כיכבה בסרט הקולנוע "Welcome to 18", והשתתפה בסדרת הטלוויזיה "Fast Times". בהמשך גילמה תפקידים נוספים על המסך הקטן והמסך הגדול, בהם בקומדיות הנעורים הקולנועיות: "סאמר סקול" ו"נקמת היורמים 2: יורמים בגן עדן", שתיהן ראו אור ב-1987, ובקומדיית המצבים "המעון של משפחת הרפר" (אחד התפקידים הראשיים, לצדן של ג'וליה לואי-דרייפוס, ת'ורה ברץ' ושחקנים נוספים, ב-1988–1989). ב-1990 הופיעה תורן-סמית בשישה פרקים של הדרמה הטלוויזיונית הפופולרית "פרקליטי אל איי". התפקיד שהביא לה פרסום רב היה בסדרת הדרמה "מלרוז פלייס", שם גילמה את דמותה של אליסון פרקר בשנים 1992–1997. בשנת 1997 החלה להופיע באחד התפקידים הראשיים בדרמה קומית חדשה, "אלי מקביל" של היוצר דייוויד אי קלי. תורן-סמית גילמה שם את ג'ורג'יה תומאס, עורכת דין צעירה ואשתו של בילי תומאס, אהוב הנעורים של אלי מקביל (גולמה על ידי קליסטה פלוקהארט). הסדרה זכתה לפופולריות רבה ברחבי העולם, ותורן-סמית הופיעה בשלוש העונות הראשונות. ב-2000 עזבה את הסדרה, לדבריה גם בשל הלחץ להיות רזה. לאחר מכן שבה לסדרה כשחקנית אורחת. ב-1999 החלה לשמש כ"פנים" של "Almay", מותג קוסמטיקה של חברת רבלון. ב-2001 החלה לגלם את דמותה של שריל, אשתו של ג'ים, בקומדיית המצבים "החיים על פי ג'ים". כן דיבבה את אשת החתול בסרט האנימציה הקצר "Batman: New Times" ‏(2005). בשנת 2009 שיחקה בקומדיית הנעורים "מלחמת בנות הקולג'" כאמא של לוסי הייל.
ב-2007 הוציאה לאור רומן בשם "Outside In", בהוצאת Broadway Books. הספר עוסק בצד הפחות זוהר של החיים ההוליוודיים.
בשנים 2010–2015 שיחקה בתור לינדזי מקלרוי (זוגתו של אלן) בסיטקום "שני גברים וחצי".
חיים אישיים

ב-2000 נישאה תורן-סמית לאהובה דאז, מדען גנטי בשם אנדרו קונרד. השניים התגרשו לאחר כחצי שנה. בינואר 2007 נישאה בשנית, הפעם לרוג'ר פישמן, ושנה לאחר מכן נולד לשניים בן בכור. תורן-סמית מתגוררת בלוס אנג'לס, מגדלת כלבים ועוסקת ביוגה.
הערות שוליים

↑  גילמה את דמותה של קימברלי דיוגן
↑  כוכבת "אלי מקביל" עוזבת את הסדרה לאחר שנמאס לה מהלחץ להיות רזה באתר geocities.com
↑  ISBN 9780767927505
| --- | --- |
בקרת זהויות :  NLI: 987007432773005171  PLWABN: 9810586156205606  BIBSYS: 7034417  BNE: XX1066979  BnF: cb14056492s (data)  GND: 136676715  ISNI: 0000 0000 5924 4553  LCCN: no97023085  NLK: KAC2020M6270  NTA: 073566594  VIAF: 37119964   WorldCat (עם VIAF): 37119964
קהל גראנדה בבוקרשט

| --- | --- |

בית הכנסת הספרדי הגדול בבוקרשט - קהל גראנדה. הוקם בצורתו הראשונית בשנת 1819 ונשרף בפרעות הליגיונרים ב-21 בינואר 1941. שרידיו נהרסו, ככל הנראה, בשנת 1955
 מידע כללי
 סוג:  בית כנסת שנחרב 
 מיקום:  בוקרשט 
 מדינה:  רומניה 
 הקמה ובנייה
 תקופת הבנייה:  ?–1819
 תאריך פתיחה רשמי:  1819 
 אדריכל:  Grigore Cerchez 
 סגנון אדריכלי:  אדריכלות אקלקטית 
 קואורדינטות:  44°25′41″N 26°06′30″E﻿ / ﻿44.428055555556°N 26.10825°E﻿ / 44.428055555556; 26.10825
  (למפת בוקרשט מוגדלת) קהל גראנדה בבוקרשט(למפת בוקרשט רגילה) קהל גראנדה בבוקרשט
 
קהל גראנדה בבוקרשט (בלדינו: Cahal Grande,‏ Cal Grande או Sinagoga Mayor) היה בית הכנסת הספרדי הגדול של בוקרשט, המכונה גם "קהל קדוש גדול" (ברומנית: Templul Mare Spaniol) היה ממוקם בשכונת וקרשט, שהייתה המאוכלסת ביהודים, ברחוב נגרו וודה לשעבר מס. 12 (Strada Negru Vodă), בבוקרשט. במקום שבו שכן בית הכנסת נמצאים כיום בנייני מגורים.
היסטוריה

בית כנסת זה הוקם בשנת 1819 בשכונה שנקראה אז "פופסקולוי", על ידי העדה הספרדית בבוקרשט בראשותו של גבריאל כהן, בהתאם לאיגרת מלכותית משנת 1818 של השליט יואן קאראג'ה. באותה תקופה כיהן לזמן קצר כרב של העדה אליעזר פאפו. באותה הזדמנות קיבלה הקהילה רשות להקים עוד בית כנסת קטן יותר, שייקרא לימים "קהל צ'יקו".
הביניין שוקם בשנת 1853 בסגנון מורי, שכלל מוטיבים מושאלים מבית הכנסת אל טרנסיטו בטולדו. בחנוכת הבית המשוקם בחודש מאי 1853, נשא תפילה מיוחדת בשפות רומנית ולדינו 
הרב משה יצחק אלמולי המכונה "קונורטה". הוא ברך לרגל האירוע את שליט ולאכיה באותה תקופה, הנסיך בארבו שטירביי..
בית הכנסת עבר בשנת 1890 שיקום נוסף לפי תוכניות האדריכל הרומני גאורגה צ'רקז. בשנת 1892 נוסף אליו חדר דרומי קטן ועוד ענף מסופח לקיר הצפונית.
בשנת 1891 צויד בית הכנסת עם עוגב גדול "ריגר ייגרדורף" שהובא מלייפציג ועבודת הקודש 
לוותה במהלך השנים בצלילי מקהלה בניצוחו של המלחין אברהם לוי איבלה, הזמר טנור [
אלברטו דלה-פרגולה, והמנצח יוזף רוזנשטוק מהאופרה הרומנית.
בשנת 1938 עבר בית הכנסת קהל גראנדה שיפוץ שנוהל על ידי האדריכל אנג'לו אלמלך והמהנדס סילביו בז'רנו.
ב-21 בינואר 1941 בית הכנסת הוצת על ידי פורעים "לגיונרים". הבניין ניזוק קשות, וכל תכולתו – ספרי תורה, מסמכים, ספרים וכלי קודש מכסף, נהרסה. 
בשנת 1955 שרידי הבניין נחרבו על ידי השלטונות.
בעולם היהדות הספרדית היו עוד בתי כנסת שנודעו בשם "קהל גראנדה" - למשל בית הכנסת יוחנן בן זכאי בירושלים ובית הכנסת קהל גראנדה באי רודוס.
אפיוניו האדריכליים

בית הכנסת נבנה בסגנון אקלקטי, בעל מבנה בזיליקלי בדומה לבתי כנסת רבים בעיר. היה ניצב על מתאר מרובע . חלונותיו היו בסגנון רומנסקי. מעל הבימה הייתה כיפה עם פתחים למעבר האור.
בחזית נמצאה חצר רחבה. מעל הפרוזדור בכניסה הייתה קומת עזרת הנשים. באולם הגדול שכלל שלוש ספינות היו שורות –שורות של ספסלים שהפסיקו במרחק מסוים מהקיר המזרחי שלידו היה ארון הקודש. הרצפה הייתה עשויה מאבן מרובעת.
התקרה והקירות היו מכוסים בציורי קיר (פרסקו), ערבסקים, קישוטי סטוקו ואחרים בצבעי זהבהב, ארגמן וכחול כהה. הנברשות, המנורות, הכתרים, המפות והפרוכת היו רקומים עם חוטי זהב. בית הכנסת היה מרוהט בשפע, מצויד בכורסאות מעץ אגוז ושטיחים פרסיים.
שני הצריחים הצדדיים והחזית ופרונטונים עוצבו בהשפעה מורית. היסודות הנאוקלאסיים בלטו במפרצים עם עמודים, בקשתות שבמרכז, בחלונות היחידים ובצמדים, בקיר המזרח.
קהילת בית הכנסת

הרב הראשון של בית הכנסת היה אליעזר פאפו. בתקופת שיפוצו בשנות ה-1850 שרת בו משה יצחק אלמולי. בין השנים 1878 -1910 הקהילה הספרדית בבוקרשט הונהגה על ידי הרב חיים משה אנריקה בז'רנו, תלמיד חכם, בקיא גם בתרבות המודרנית, ציוני, שהקדיש מאמצים לשימור השפה הלאדינו וחידוש הקשרים בין היהודים ובין ספרד, אחרי האסון והעוול ההיסטורי שנגרם ליהודים בחצי-האי האיברי החל משנת 1492. הרב בז'רנו, שהתקרב בדעות למשכילים ולרוח המודרניציה של חיי הקהילה, היה מעורב בבנייה מחדש של בית הכנסת ובחידושים אסתטיים בטקסים הדתיים שהתקיימו בו, כולל הנהגת עוגב ומקהלה החל משנת 1891.
סופו של בית הכנסת

ביום הראשון של מרד הלגיונרים, 21 בינואר 1941, הגיע לבית הכנסת כנופיה של פורעים בראשותו של הכומר בריגדאו. בהתחלה התבצרו בבית הכנסת מתוך ציפייה לעימות כלשהו עם כוחות הצבא. משראו כי לא הגיעו חיילים, התחילו הלגיונרים לשדוד ולהחריב את בית הכנסת, שהיה מפורסם בפארו וביופיו. ספרים ותעודות בעלות ערך רב שבספרייה וספרי תורה נערמו במרכז בית הכנסת והועלו באש. למחרת ב-22 בינואר, בערב, הביאו הלגיונרים ציסטרנה של בנזין ובעזרתה הבעירו את הבניין. הם מנעו מהכבאים שהגיעו למקום לכבות את האש.
כדברי החוקר הצבאי ולדסקו, "בית הכנסת בער כמו לפיד ענק במרכז העיר ומסביב רקדו הליגיונרים בריקוד שטני תוך כדי שירת המנונם ואף דחפו במגפיהם לתוך האש שלוש יהודיות אומללות, שנפשטו לחלוטין מבגדיהן וצרחו מרוב כאבים".
מקורות מודפסים

, Arh.Aristide Streja, Arh.Lucian Schwarz Sinagoga în România Editura Hasefer
Bucureşti, 2009,(ברומנית)
(אדריכל אריסטידה סטרז'ה, אדריכל לוצ'יאן שוורץ - בית הכנסת ברומניה, הוצאת הספר, בוקרשט, 2009
Baruh Tercatin, Lucian Zeev Herşcovici Prezenţe rabinice în perimetrul românesc, Hasefer, Bucureşti, 2008
(ברוך טרקטין, לוצ'יאן זאב הרשקוביץ' – נוכחויות רבניות במרחב הרומני, הספר, בוקרשט 2008)
לקריאה נוספת

Raoul Siniol - Cahal Grande: o mărturie dispărută din trecutul Evreilor spanioli din Bucureşti,Ierusalim 1979
(ברומנית)
הערות שוליים

↑  כעת קיים בסביבה רחוב אחר בשם נגרו וודה, שנקרא בעבר רחוב מ'צין
↑  סימון גייסביהלר, 2010 ע' 4
↑  B.Tercatin,L.Z.Herşcovici 2008
↑  ראו אתר א.מ.י.ר. 2010
בית הכנסת הספרדי ברחוב נגרו וודה, בוקרשט, לאחר שנבזז ונשרף על ידי הלגיונרים והאספסוף במהלך מרד הלגיונרים ופרעות בוקרשט
קינגס קולג' (הונג קונג)

| --- | --- |

 בית ספר תיכון
 מוטו:  慎思篤行 
 תקופת הפעילות:  1857–הווה (כ־167 שנים) 
 מייסדים:  רג'ינלד אדוארד סטאבס 
 תלמידים
 :  1,000 
 מיקום
 מדינה:  הרפובליקה העממית של סין הרפובליקה העממית של סין
 קואורדינטות:  22°17′04″N 114°08′24″E﻿ / ﻿22.2844°N 114.14°E﻿ / 22.2844; 114.14
 www.kings.edu.hk
  (למפת הונג קונג מוגדלת) גואנגדונג ים סין הדרומיקינגס קולג'(למפת הונג קונג רגילה) גואנגדונג ים סין הדרומיקינגס קולג'
 
קינגס קולג' (לעיתים בקצרה: קינגס) הוא שמו של בית ספר תיכון יוקרתי בהונג קונג. בית הספר נמצא מיד-לוולס, במחוז 西營盤, Yīnghuáng Shūyuàn (אנ') - סמוך לסנטרל.
הערות שוליים

↑  Location באתר kings.edu.hk/location
↑  History of King's באתר kings.edu.hk/school-history
ערך זה הוא קצרמרבנושא חינוך. אתם מוזמנים לתרום לוויקיפדיה ו.
קרלו צ'צ'רה

| --- | --- |
 לידה:  7 בנובמבר 1706 Grottole, איטליה 
 פטירה:  15 בפברואר 1761 (בגיל 54) נאפולי, ממלכת נאפולי 
 זרם:  המוזיקה הקלאסית בתקופת הבארוק 
 סוגה:  אופרה 
 כלי נגינה:  כינור, חליל צד 
 
קרלו צ'צ'רה (באיטלקית: Carlo Cecere;‏ 7 בנובמבר 1706 - 15 בפברואר 1761) היה מלחין איטלקי, שחיבר בעיקר אופרות, קונצ'רטי ודואטים אינסטרומנטליים, ביניהם גם דואטים למנדולינה וקונצ'רטו למנדולינה. צ'צ'רה פעל בתקופת המעבר בין תקופת הבארוק לתקופה הקלאסית.
חייו

הפרטים הידועים על חייו מועטים עד להפתיע, בהתחשב בכך שצ'צ'רה חי במאה ה-18. ידוע, שצ'צ'רה נולד בגרוטולה ומת בנאפולי, שם הוא קבור בקאפלה של Congregazione dei Musici di S. Maria la Nuova. אבל אין יודעים אפילו באיזה כלי, או כלים, העדיף לנגן. מקורות מסוימים גורסים, שצ'צ'רה היה בראש ובראשונה כנר - ידוע בוודאות, שניגן בכינור במנזר הכארמינים בנאפולי - ואילו מקורות אחרים מחזיקים בדעה, שצ'צ'רה היה קודם כל חלילן.
מוזיקה

צ'צ'רה כתב מוזיקה לפחות לשתי לבריות של פייטרו טרינקרה, בהן La tavernola abentorosa. טרינקרה, לא צ'צ'רה, נענש משום שהתיאור הסאטירי של חיי המנזר באופרה הזו נחשב ללעג מוקיוני ומבזה. הייתה זו האופרה הקומית הראשונה שנכתבה בפירוש לקהל נזירים.
רשימת הקלטות נבחרות

קונצ'רטי איטלקיים לחליל, בביצוע ז'אן-פייר רמפל (חליל) עם "הסולנים הוונציאניים" בניצוח קלאודיו סימונה: קונצ'רטו לחליל בלה מז'ור של קרלו צ'צ'רה יחד עם קונצ'רטו לחליל בסול מז'ור של אסטקו רומאנו, קונצ'רטו לחליל בפה מז'ור, "קון סורדיני", של ג'וזפה אלברטי וקונצ'רטו לחליל בסול מז'ור של ג'ובאני בטיסטה סמרטיני. (סוני קלאסיקל SNYC 47228SK), הקלטה משנת 1991, ניתנת להשגה מ-2007.
קונצ'רטי נאפוליטניים למנדולינה כביצוע דורינה פראטי (מנדולינה) עם "סימפוניה פרוזינה": קונצ'רטו של קרלו צ'צ'רה למנדולינה עם סינפוניה של ג'וזפה ג'וליאנו למנדולינה, כלי קשת ובסו קונטינואו בסי במול מז'ור והקונצרטו שלו בסול מז'ור למנדולינה, הקונצ'רטו ללמנדולינה בסול מז'ור של דומניקו גאודיוזו וקונצ'רטו למנדולינה במי במול מז'ור של ג'ובאני פאיזיילו. (דינמיק DYN 193) הקלטה מ-1999, ניתנת להשגה מ-2007.
קופי קינגסטון

| --- | --- |

קינגסטון, יולי 2018
 לידה:  14 באוגוסט 1981 (בן 43) קומאסי, מחוז אשנטי, גאנה
 שם במה:  קופי קינגסטון קופי נהאג'ה קינגסטון קופי סרקודי-מנסה
 משקל:  96 ק"ג
 גובה:  1.83 מטר
 מקום מגורים:  אוסטין, טקסס, ארצות הברית
 לאום:  גנאי
 קריירה מקצוענית:  17 בדצמבר 2009 – הווה (14 שנים)
 מאמנים:  Chaotic Wrestling קילר קובלסקי Ohio Valley Wrestling
 ליגות:  WWE
 תרגילי סיום:  צרה בגן עדן S.O.S
 עמיתים:  ביג אי (2014-2020) אקסבייר וודס (2014-הווה)
 מידע אישי
 מספר צאצאים:  3 
 
קופי נהאג'ה סרקודי-מנסה (באנגלית: Kofi Nahaje Sarkodie-Mensah; נולד ב-14 באוגוסט 1981) הידוע יותר בשם הבמה שלו, קופי קינגסטון הוא מתאבק גנאי, המופיע בארגון ההיאבקות WWE, בתוכנית הדגל Raw.
לאחר שסיים את לימודיו בבוסטון קולג' בהצלחה, הוא החל להגשים את חלומו בהפיכה למתאבק מקצועי והחל להופיע בארגונים עצמאיים של חבל הארץ ניו אינגלנד תחת שם הבמה קופי נהאג'ה קינגסטון. לאחר שחתם על חוזה פיתוח עם ה-WWE בשנת 2006, הוא קיצר את שם הבמה שלו לקופי קינגסטון. קינגסטון ערך את הופעת הבכורה שלו ב-WWE בשנת 2008, כשהמשיך בפיתוח דמותו של מתאבק ג'מייקני אשר תחתיו הופיע בארגונים העצמאיים. לקראת סוף שנת 2009, הוא הפסיק להשתמש בג'מייקה כמקום מולדתו ובמבטא הג'מייקני, ואילו, שמר על שם הבמה שלו. לאחר מכן, הוא החל לשלב בדמותו את גאנה כמקום הולדתו.
קינגסטון בילה את מירב שנותיו הראשונות בארגון כמתאבק ביניים, שבהם הספיק לכהן 4 פעמים כאלוף בין יבשתי ו-3 פעמים כאלוף ארצות הברית. בשנת 2014, קינגסטון הקים את קבוצת הניו דיי ביחד עם ביג אי ואקסבייר וודס. השלושה חתומים על תקופת הכהונה הזוגית הארוכה ביותר בהיסטוריה של ה-WWE, כשהם החזיקו את אליפות הזוגות של Raw מאוגוסט 2015 עד לדצמבר 2016, והגנו על חגורות האליפות ביחד תחת "חוק פריבירד", שאיפשר לכל אחד מהשלושה לכהן כאלוף זוגות בכל זמן נתון. באפריל 2019 במסגרת האירוע רסלמניה 35, קינגסטון ניצח את דניאל בריאן וזכה באליפות ה-WWE, אליפות העולם הראשונה שלו בקריירה. לעומת זאת, הוא לא היה שותף באף קרב מרכזי של אירוע שלם וצפה במהלך כל 180 ימיו כאלוף.
קינגסטון הוא האלוף האפריקאי הראשון בהיסטוריה של ה-WWE, בנוסף להיותו אלוף הטריפל קראון ה-30 ואלוף הגראנד סלאם ה-13 (לפי הפורמט הנוכחי, בכללי מקום 20). בנוסף לכך, קינגסטון מחזיק בשיא אישי שבו החזיק בחגורת אליפות זוגות כלשהי ב-WWE, והוא מוכר גם בעיקר בשל שיטותיו היצירתיות אשר מונעות ממנו להיות מודח מקרב הרויאל ראמבל המסורתי. מלבד מספר חודשים בודדים בשנת 2015 כדמות רעה ביחד עם הניו דיי, קינגסטון ידוע כיקיר הקהל במהלך הקריירה שלו ב-WWE.
ביוגרפיה

קופי נהאג'ה סרקודי-מנסה נולד בקומאסי, מחוז אשנטי, גאנה ב-14 באוגוסט 1981 להוריו, קוואסי ואליזבת'. יש לו אח בשם קוואמה ואחות בשם נהנה אקווה. משפחתו עברה לארצות הברית, כשהיה בן שנה בלבד, והתמקמה באזור בוסטון, שם הוא למד בתיכון וינצ'סטר ואז החל את לימודיו בקולג' של בוסטון.
חיים אישיים

סרקודי-מנסה התחתן בשנת 2010 עם קורי קמפילד, שעימה יש לו שני ילדים: קי, שנולד בשנת 2013, ואוריון, שנולד באפריל 2016. יש לו קעקועים המכילים סמלים גנאים על עמוד השדרה שלו.
במהלך ראיון ביוני 2019, סרקודי-מנסה ציין את דולף זיגלר כ"אחד מהיריבים האהובים עליו, אם לא האהוב ביותר".
אליפויות והישגים

הישגים ברשת הטלוויזיה CBS Sports
הרגע הגדול ביותר/אנגל השנה (2019)  - זכייה באליפות ה-WWE ברסלמניה 35
הישגים במגזין ההיאבקות Pro Wrestling Illustrated - PWI
זוג השנה (2012)  - עם R-טרות'
זוג השנה (2015, 2016)  - ביחד עם ביג אי ואקסבייר וודס
PWI דירג אותו במקום ה-4 מתוך 500 המתאבקים הטובים ביותר לשנת 2019
הישגים במגזין ההיאבקות Wrestling Observer Newsletter - WON
הגימיק הטוב ביותר (2015)  - הניו דיי
הישגים בארגון ההיאבקות World Wrestling Entertainment - WWE
אליפות ה-WWE (פעם אחת)
האליפות הבין יבשתית (4 פעמים)
אליפות ארצות הברית (3 פעמים)
אליפות הזוגות של ה-WWE/‏Raw‏ (6 פעמים)  - ביחד עם אוון בורן (1), R-טרות' (1), ביג אי ואקסבייר וודס (2) ואקסבייר וודס (2)
אליפות הזוגות של סמאקדאון (7 פעמים)  - ביחד עם ביג אי ואקסבייר וודס
אליפות הזוגות של NXT (פעם אחת)  - ביחד עם אקסבייר וודס
אליפות הזוגות העולמית (פעם אחת)  - ביחד עם CM פאנק
קרב השנה (2019)  - נגד דניאל בריאן ברסלמניה 35
אלוף הגראנד סלאם ה-13 (לפי הפורמט הנוכחי, בכללי מקום 20)
אלוף הטריפל קראון ה-30
גביע בראגינג רייטס (2010)  - ביחד עם קבוצת סמאקדאון (ביג שואו, ריי מיסטריו, ג'ק סוואגר, אלברטו דל ריו, אדג' וטיילר רקס)
טורניר על האליפות הבין יבשתית (2010)
טורניר על אליפות הזוגות של סמאקדאון (2018)  - ביחד עם ביג אי ואקסבייר וודס
פרסי הסלאמי (פעם אחת)
רגע ה-"Tell Me I Did Not Just See That" של השנה (2012)  - הליכה על הידיים במהלך קרב הרויאל ראמבל כדי להימנע מהדחה
פרסי סוף השנה של WWE (פעמיים)
צמד השנה (2019)  - ביחד עם ביג אי ואקסבייר וודס
רגע השנה (2019)  - זכייה באליפות ה-WWE ברסלמניה 35
קייטו נטוורקס

שגיאות פרמטריות בתבנית:חברה מסחרית 
שימוש בפרמטרים מיושנים [ אנשי מפתח ]
| --- | --- |

 נתונים כלליים
 מייסדים:  שלמה קרמר וגור שץ
 תקופת הפעילות:  ינואר 2015 – הווה (כ־9 שנים) 
 מיקום המטה:  תל אביב-יפו 
 ענפי תעשייה:  אבטחת מידע
 מנכ"ל:  שלמה קרמר
 אנשי מפתח:  גור שץ, נשיא וסמנכ"ל תפעול (COO)
  
 www.catonetworks.com
 
קייטו נטוורקס בע"מ היא חברה פרטית ישראלית, הפועלת בתחום בתחום מרחב תקשורתי מאובטח בענן (SASE) (Secure access service edge).
היסטוריה

החברה נוסדה בינואר 2015 על ידי שלמה קרמר (מנכ"ל) וגור שץ (נשיא וסמנכ"ל תפעול). מטה החברה שוכן בתל אביב, ולה סניפים בארצות הברית, בריטניה, הולנד, סינגפור, יפן ואוסטרליה. באוקטובר 2021 העסיקה החברה 400 עובדים. שירות ראשון של החברה, Cato Cloud, הושק בתחילת 2016, ושדרוג שלו לסביבת SD-WAN (אנ') הושק בתחילת 2017. במהלך 2019 השיקה החברה מוצרי SASE.
היסטוריה > גיוס הון

באוקטובר 2015 גייסה החברה 20 מיליון דולר.
בספטמבר 2016 גייסה החברה 30 מיליון דולר.
בינואר 2019 גייסה החברה 55 מיליון דולר.
באפריל 2020 גייסה החברה 77 מיליון דולר.
בנובמבר 2020 השלימה החברה גיוס של 130 מיליון דולר לפי שווי של מיליארד דולר, ובכך הפכה לחד-קרן.
באוקטובר 2021 השלימה החברה גיוס של 200 מיליון דולר לפי שווי של 2.5 מיליארד דולר.
בדצמבר 2021 גייסה החברה עשרות מיליוני דולרים מ-Swisscom Ventures, קרן ההשקעות של חברת התקשורת השווייצרית Swisscom (אנ').
בספטמבר 2023 גייסה החברה 238 מיליון דולר לפי שווי של יותר מ-3 מיליארד דולר.
הערות שוליים

↑  Connor Craven, What is the Cato Networks SASE Platform?, SDxCentral, June 24, 2020
↑  הילה חיימוביץ', ‏Cato Networks של שלמה קרמר וגור שץ מגייסת 20 מיליון דולר, באתר Geektime‏, 27 באוקטובר 2015
↑  הילה חיימוביץ', ‏Cato Networks הישראלית מגייסת 30 מיליון דולר, באתר Geektime‏, 13 בספטמבר 2016
↑  יניב אביטל, ‏שלמה קרמר מגייס עוד 55 מיליון דולר ל-Cato Networks, באתר Geektime‏, 29 בינואר 2019
↑  יניב אביטל, ‏קרן לייטספיד מובילה השקעה של 77 מיליון דולר ב-Cato Networks של שלמה קרמר, באתר Geektime‏, 7 באפריל 2020
↑  מאיר אורבך, שלמה קרמר שוב חד-קרן: קייטו נטוורקס גייסה 130 מיליון לפי שווי של מיליארד דולר, באתר כלכליסט, 17 בנובמבר 2020
↑  מאיר אורבך, החברה של שלמה קרמר כבר שווה 2.5 מיליארד דולר, באתר כלכליסט, 19 באוקטובר 2021;
אושרי אלקסלסי, ‏שלמה קרמר מגייס 200 מיליון דולר ל-Cato Networks, שמכפילה את השווי שלה, באתר Geektime‏, 19 באוקטובר 2021
↑  מאיר אורבך, קייטו נטוורקס של שלמה קרמר גייסה עשרות מיליוני דולרים מקרן ההשקעות של Swisscom, באתר כלכליסט, 7 בדצמבר 2021
↑  סופי שולמן, גיוס ענק לקייטו נטוורקס של שלמה קרמר: 238 מיליון דולר לפי שווי של יותר מ-3 מיליארד, באתר כלכליסט, 19 בספטמבר 2023
קורטני הודג'ס

| --- | --- |
גנרל קורטני הודג'ס
גנרל קורטני הודג'ס
 לידה:  5 בינואר 1887 פרי, ג'ורג'יה
 פטירה:  16 בינואר 1966 (בגיל 79) סן אנטוניו, טקסס
 מקום קבורה:  בית הקברות הלאומי ארלינגטון 
 מדינה:  ארצות הברית 
 השכלה:  המכללה לפיקוד ומטה של צבא ארצות הברית 
 השתייכות:  הצבא האמריקני צבא ארצות הברית
 תקופת הפעילות:  1906–1949 (כ־43 שנים)
 דרגה:   גנרל
 תפקידים בשירות
 מפקד הקורפוס ה-10 מפקד הארמייה השלישית מפקד הארמייה הראשונה
 פעולות ומבצעים
 מלחמת העולם הראשונה  מלחמת העולם השנייה הפלישה לנורמנדי  קרב יער הירטגן  הקרב על הבליטה  קרב גשר רמאגן
 עיטורים
   צלב השירות המצוין   מדליית השירות המצוין   כוכב הכסף   כוכב הארד
 
קורטני הודג'ס (באנגלית: Courtney Hicks Hodges;‏ 5 בינואר 1887 – 16 בינואר 1966) היה גנרל בצבא ארצות הברית, שנודע כמפקד הארמייה הראשונה של ארצות הברית בקרבות במערב אירופה במלחמת העולם השנייה.
ראשית חייו

הוא התקבל לאקדמיית וסט פוינט אבל נשר כעבור שנה בגלל ציון נמוך במתמטיקה.
ב-1906 התגייס לצבא ארצות הברית כטוראי ועבר את מסלול הקידום עד שסיים קורס קצינים ב-1909. לאחר מכן שירת עם ג'ורג' מרשל בפיליפינים ועם ג'ורג' פטון במקסיקו.
מלחמת העולם הראשונה ואחריה

במלחמת העולם הראשונה שירת הודג'ס ברגימנט הרגלים ה-6, הדיוויזיה ה-5, שהייתה חלק מחיל המשלוח האמריקאי בצרפת ונטל חלק בקרבות בחזית נהר המארן. על הצטיינותו הוענק לו צלב השירות המצוין.
בשנים 1920‏-1924 היה מדריך בווסט פוינט למרות שלא היה בוגר המוסד. בשנים 1925‏-1926 היה מדריך בבית הספר לחיל רגלים בפורט בנינג בג'ורג'יה. ב-1934 סיים את לימודיו במכללה ללוחמה של הצבא בוושינגטון וב-1938 מונה לסגן מפקד בית הספר לחיל רגלים.